**ИСЛАМ БРИШЕ ГРЕХЕ КОЈИ СУ БИЛИ ПРЕ ЊЕГА**

الإسلام يهدم ما قبله من الذنوب

>Српски – Serbian – <صربي

**Мухаммед ибн Салих Ел-Мунеџид**

**www.islamqa.info**

الشيخ محمد بن صالح المنجد

🙠🙣

Превод: Љубица Јовановић

Рецензија: Амра Дацић

ترجمة: ليوبيتسا يوفانوفيتس

مراجعة: عمرة داتسيتش

** Ислам брише грехе који су били пре њега**

**Питање:** Наш брат је скоро постао муслиман. У његовим данима џахилијета (незнања - тј. пре него је постао муслиман) зарађивао је много новца дилањем дроге. Донео је овај новац са собом и направио је велику књижару и оженио се тим новцем. Недавно, речено му је да му је забрањено да даје тај новац као милостињу, јер је Бог Добар и прима само оно што је добро. Питање је: шта ће он да уради са овим новцем, и колико је исправно ово што му је речено?

**Одговор:** Хвала припада Аллаху (Богу)!

Прво:

Нека је слављен Аллах (Бог) који га је упутио ка Исламу. Молимо Бога да га учини устрајним и да га упути на оно што је добро за њега на овом и на оном свету.

Друго:

Његовом добротом и милошћу, Бог је дао да Ислам брише грехе који су били пре њега. Када неверник искрено и исправно постане муслиман, Бог му прашта све што је урадио док није био муслиман, и постаје чист од греха.

Амр ибн ел-'Ас, Бог био задовољан њиме, каже:

**"Када је Бог ставио Ислам у моје срце, дошао сам Посланику, нека је над њим Божији спас и мир, и рекао сам му: 'Дај ми своју десну руку да ти дам завет на оданост.' Он је испружио своју руку а ја сам своју вратио. Рекао је: 'Шта је било, о Амре?' Рекао сам: 'Имам услов.' Рекао је: 'Шта желиш да условиш?' Рекао сам: 'Да ми буде опроштено.' Рекао је: 'Зар не знаш да Ислам уништава оно што је било пре?'"** (Муслим, 121)

"Ислам уништава оно што је било пре" значи да брише и уклања све, како наводи учењак Невеви у тумачењу овог хадиса (цитата).

Учењак Ибн 'Усјемин, Бог био задовољан њиме, је упитан слично питање, о некоме ко је зарађивао новац диловањем дроге па је постао муслиман. Рекао је:

"Кажемо овом брату којег је Бог благословио Исламом након што је зарађивао недозвољену имовину: весели се, јер је та имовина њему дозвољена и у томе нема греха, било да га задржи или да га да као милостињу, или да се њиме ожени; јер Бог каже у својој Племенитој Књизи:

**'Реци онима који не верују: ако се окане (неверства), биће им опроштено оно што је пре било; а ако се не окане – па, зна се шта је са древним народима било.'** (Кур'ан, Ел-Енфāл, 38)

Тј. све оно што је прошло, уопштено, је опроштено. Али новац који је узет силом од власника (украден) мора да буде враћен. Али новац који је зарађен договором међу људима, чак и ако је био забрањен, као оно што је зарађено кроз камату или продајом дроге, итд. му је дозвољен када постане муслиман јер Бог каже: '**Реци онима који не верују: ако се окане (неверства), биће им опроштено оно што је пре било**.'

И Божији Посланик, нека је над њим Божији спас и мир, је рекао Амру ибн ел-'Асу када је постао муслиман: **'Зар не знаш да Ислам уништава оно што је било пре?'**

Многи немуслимани су постали муслимани након што су убијали муслимане, али нису били кажњени за оно што су урадили. Тако да, реци овом брату да му је његова имовина дозвољена и да у томе нема греха; може да га даје као милостињу и да га троши на венчање. А што се тиче тога што му је речено да му није дозвољено да га даје као милостињу, то нема основе."

**Одговорио:** Учењак Мухаммед б. Салих ел-Мунеџџид

**Извор:** <http://islamqa.info/ar/46505>

